Са зборам матэрыялу вельмі дапамог Алесь Камоцкі — ён звярнуўся да спадчыны Рыгора Барадуліна, які вядомы і такімі перакладамі. У выніку свой выбар я спыніў на дзесяці вершах (не толькі “аўтарства”- перастварэння Рыгора Іванавіча) Хаіма Мальтынскага, Іцыка Фефера, Мошэ Надзіра, Марка Шагала ды іншых, якія паклаў на музыку. Запіс тых песень практычна завершаны. Назву гэтай часткі праекта я амаль “садраў” у дзядзькі Рыгора — “Каб яўрэі былі”, а першую частку складзе наша з гуртом “Studio Neman” праграма на вершы Барадуліна “Маленне за Беларусь”.